Neumann anekdoták

Neumann természetes tudásszomja már gyermekkorában is óriási volt: ahogy egy anekdota mondja, zenei gyakorlásának idejét olvasásra használta fel: a kottatartóra helyezett egy könyvet és olvasott, és a nyugalom kedvéért végtelenül skálázott.

János 10 éves koráig otthon tanult, majd beíratták a Fasori Gimnáziumba. Tanárai visszaemlékezése szerint nem a szó hagyományos értelmében kellett tanítani, hanem inkább az öntörvényű tanulását kellett elősegíteni. Imádta a történelmet, a gimnáziumban Wilhelm Oncken 44 kötetes világtörténetét olvasta és sikeresen vizsgázott belőle.

Édesapja kezdetben nem támogatta, hogy olyan elvont és bizonytalanul jövedelmező tudományt tanuljon, mint a matematika, ezért amikor János 16 éves volt, az apja felkereste az akkor Németországban dolgozó Kármán Tódort, hogy lebeszélje róla. Kármán felismerte a fiú eredeti tehetségét, és kompromisszumos megoldást javasolt: matematika-vegyészmérnöki diplomát szerezzen. Neumann ezt apja kedvéért meg is tette.

1930-ban áttért a katolikus hitre, de nincs megbízható adat arról, hogy mennyire volt mély volt a hite. Halálos ágyára hívott egy papot, de egyesek szerint csak azért, mert „*az képzett ember volt, és vele jobban tudott az ókori Rómáról és Görögországról társalogni, mint az őrséget álló katonákkal”*